ಸಾಮಿ ಕೌನ್ಸಿಲ್

ಸಾಮಿ ಕೌನ್ಸಿಲ್ ಪಂಡ ಸಾಮಿ ಜನಕುಲೆನ ಒಂಜಿ ಸ್ವಯಂಪ್ರೇರಿತ, ಸರ್ಕಾರೇತರ ಸಂಸ್ಥೆ, ಉಂದು ಫಿನ್ಲ್ಯಾಂಡ್, ನಾರ್ವೆ, ರಷ್ಯಾ ಬುಕ್ಕೊ ಸ್ವೀಡನ್ ದೇಶೊಲೆಡ್ದ್ ಒಂಜಿ ಸಾಮಿ ಸದಸ್ಯ ಸಂಘಟನೆಲೆನ್ ಒಟ್ಟು ಮಲ್ತ್ ದ್ ಉಂಡು. ನಾರ್ಡಿಕ್ ಸಾಮಿ ಕೌನ್ಸಿಲ್, ಸುರುತ ಮೂಲ ನಿವಾಸಿಲೆನ ಸಂಘಟನೆಲೆಡ್ ಒಂಜಿ, 1956ಡ್ ಸ್ಥಾಪನೆ ಆಯಿ ಬುಕ್ಕೊ ಸಾಮಿ ಸಾರ್ವಜನಿಕ ನೀತಿದ ಬೇಲೆನ್ ಸಕ್ರಿಯವಾದ್ ಮಲ್ತೊಂದುಂಡು. ೧೯೯೨ಡ್, ರಷ್ಯಾದ ಸಾಮಿ ಗುಂಪುಲು ಕೌನ್ಸಿಲ್ ಗ್ ಸೇರ್ನಗ, "ನಾರ್ಡಿಕ್" ನ್ ಕೌನ್ಸಿಲ್ ದ ಪುದರ್ ಡ್ದ್ ದೆತ್ತ್ ಪಾಡ್ಯೆರ್.   ಕಾರ್ಯದರ್ಶಿ ದುಂಬು ಫಿನ್ಲ್ಯಾಂಡ್ ದ ಹೆಲ್ಸಿಂಕಿ ಬುಕ್ಕೊ ಉತ್ಸ್ಜೋಕಿಡ್ ಇತ್ತೆರ್, ಆಂಡ ಇತ್ತೆ ನಾರ್ವೆದ ಕರಸ್ಜೋಕಾಡ್ ಉಲ್ಲೆರ್. ಸಾಮಿ ಕೌನ್ಸಿಲ್ ಕೆಲವು ಅನುದಾನೊಲೆಡ್ದ್ ಧನಸಹಾಯೊನು ಪಡೆಯೊಂದುಂಡು ಬುಕ್ಕೊ ಅಯಿತ ಕೆಲಸದ ಯೋಜನೆಲು ಪ್ರತಿ ನಾಲ್ ವರ್ಷೊಗು ಒಂಜಿ ಸರ್ತಿ ನಡಪುನ ಸಾಮಿ ಸಮ್ಮೇಳನೊದ ನಿರ್ಧಾರೊಲು, ಹೇಳಿಕೆಲು, ಘೋಷಣೆಲು ಬುಕ್ಕೊ ರಾಜಕೀಯ ಕಾರ್ಯಕ್ರಮೊಲೆನ್ ಆಧಾರಿತ್‌ದ್  ಉಪ್ಪುಂಡು.

 ಉದ್ದೇಶ 
ಸಾಮಿ ಮಂಡಳಿದ ಉದ್ದೇಶೊಲು:
 ಸಾಮಿ ಹಕ್ಕುಲು ಬುಕ್ಕೊ ಹಿತಾಸಕ್ತಿಲೆನ್ ಬುಲೆಪಾವುನ ಬುಕ್ಕೊ ರಕ್ಷಣೆ ಮಲ್ಪುನ;
 ಸಾಮಿ ಜನಕುಲೆನ ನಡುಟು ಬಾಂಧವ್ಯದ ಭಾವನೆನ್ ಒಟ್ಟು ಮಲ್ಪುನವು;
 ಸಾಮಿಲೆನ್ ಒಂಜಿ ಜನಕುಲು ಬುಕ್ಕೊ ಒಂಜಿ ಮೂಲ ನಿವಾಸಿ ಪಂಡ್ದ್ ಗುರುತಿಸವುನವು;
 ನಾಲ್ ರಾಜ್ಯೊಲೆನ ಶಾಸನೊಲೆಡ್ ಬುಕ್ಕೊ ರಾಜ್ಯೊಲು ಬುಕ್ಕೊ ಸಾಮಿ ಪ್ರತಿನಿಧಿ ಸಂಸ್ಥೆಲೆನ ನಡುಟು ಒಪ್ಪಂದೊಲೆಡ್ ಸಾಮಿಲೆನ ಸಾಂಸ್ಕೃತಿಕ, ರಾಜಕೀಯ, ಆರ್ಥಿಕ ಬುಕ್ಕೊ ಸಾಮಾಜಿಕ ಹಕ್ಕುಲೆನ್ ರಕ್ಷಣೆ ಮಲ್ಪುನವು.
ನಾಲ್ ರಾಷ್ಟ್ರಲೆಡ್ ಸಾಮಿದ ಬಗ್ಗೆ  ಹೇಳಿಕೆಲು ಬುಕ್ಕೊ  ಪ್ರಸ್ತಾಪೊಲೆನ್ ಕೊರ್ಪುನ ಮುಖಾಂತರ  ಸಾಮಿ ಸಾಂಸ್ಕೃತಿಕ, ರಾಜಕೀಯ, ಆರ್ಥಿಕ, ನಾಗರಿಕ, ಸಾಮಾಜಿಕ ಬುಕ್ಕೊ ಆಧ್ಯಾತ್ಮಿಕ ಹಕ್ಕುಲು ಬುಕ್ಕೊ  ಹಿತಾಸಕ್ತಿಲೆಗ್  ಉಮೇದ್ ದಿಂಜಾಯೆರೆ ಸಾಮಿ ಕೌನ್ಸಿಲ್ ಸಕ್ರಿಯವಾದ್ ಬೇಲೆ ಮಲ್ಪುಂಡು. ಅತ್ತಂದೆ, ಅಕುಲು ಲೋಕೊರ್ಮೆ ಊರುದ ಜನೊಕುಲು, ಮಾನವ ಹಕ್ಕುಲು, ಆರ್ಕ್ಟಿಕ್ ಬುಕ್ಕೊ ಪರಿಸರ ಸಮಸ್ಯೆಲೆಗ್ ಸಂಬಂಧಿಸಿದ ಅಂತರರಾಷ್ಟ್ರೀಯ ಪ್ರಕ್ರಿಯೆಲೆಡ್ ಭಾಗವಹಿಸುನ ಮುಖಾಂತರ ಸಾಮಿ ಪರವಾದ್ ಪ್ರಭಾವ ಬೀರುಂಡು ಬುಕ್ಕೊ ಉಂದು ಆರ್ಕ್ಟಿಕ್ ಕೌನ್ಸಿಲ್‌ಗ್ ಶಾಶ್ವತ ಭಾಗವಹಿಸಪಿನಕುಲೆನ ಸ್ಥಾನಮಾನ ಪಡೆತ್ಂಡ್ ಉಂದತ್ತಂದೆ, ಈ ಸಂಸ್ಥೆ ಆರ್ಕ್ಟಿಕ್ ಕೌನ್ಸಿಲ್ ಇಂಡಿಜಿನಸ್ ಪೀಪಲ್ಸ್ ಸೆಕ್ರೆಟರಿಯೇಟ್ (IPS) ಬುಕ್ಕೊ ಲಸ್ಸಾಗಮ್ಮಿ ಪ್ರತಿಷ್ಠಾನ ಪ್ರತಿನಿಧಿಸವುಂಡು.,ಬುಕ್ಕೊ ಉಂಡು ಬ್ಯಾರೆಂಟ್ಸ್ ಯುರೋ-ಆರ್ಕ್ಟಿಕ್ ಕೌನ್ಸಿಲ್ ವರ್ಕಿಂಗ್ ಗ್ರೂಪ್ ಆಫ್ ಇಂಡಿಜಿನಸ್ ಪೀಪಲ್ಸ್ (WGIP) ಬುಕ್ಕೊ ಯುನೈಟೆಡ್ ನೇಷನ್ಸ್ ಎಕನಾಮಿಕ್ ಅಂಡ್ ಸೋಶಿಯಲ್ ಕೌನ್ಸಿಲ್ (ECOSOC)ಡ್ ವೀಕ್ಷಕ ಸ್ಥಾನಮಾನೊನು ಪಡೆತ್ಂಡ್. ರಷ್ಯಾಡೊ ಪ್ರಸ್ತುತ ರಾಜ್ಯ-ಮಾನ್ಯತೆ ಪಡೆಯಿನ ಸಾಮಿ ಸಂಸತ್ತು ಇಜ್ಜಾಂದಿನೆಡ್ದಾತ್ರ, ಸಾಮಿ ಕೌನ್ಸಿಲ್‌ದ ರಷ್ಯನ್ ಅಸೋಸಿಯೇಷನ್ ಸದಸ್ಯೆರೆಗ್ ಸಾಮಿ ಪಾರ್ಲಿಮೆಂಟರಿ ಕೌನ್ಸಿಲ್ (SPR) ಡ್ ಸ್ಥಾನಮಾನ ಕೊರ್ತ್ಂಡ್,

ಸಾಮಿ ಕೌನ್ಸಿಲ್ ಜಗತ್ತ್ ದ ಮೂಲ ನಿವಾಸಿಲೆನ ಸಂಘಟನೆಲೆನ ನಡುಟು ಅಂತರರಾಷ್ಟ್ರೀಯ ಸಹಕಾರೊಗು ಒತ್ತು ಕೊರ್ಪುಂಡು ಬುಕ್ಕೊ ಇನುಯಿಟ್, ಯುಪಿಕ್ ಬುಕ್ಕೊ ಚುಕ್ಚಿನ್ ಪ್ರತಿನಿಧಿಸವುನ ಇನುಯಿಟ್ ಸರ್ಕಂಪೋಲಾರ್ ಕೌನ್ಸಿಲ್ (ಐಸಿಸಿ) ನೊಟ್ಟುಗು ವಿಶೇಷವಾದ್ ನಿಕಟ ಸಂಬಂಧೊನು ದೀವೊಂದುಂಡು. ಅಲಾಸ್ಕಾ, ಕೆನಡಾ, ಗ್ರೀನ್ಲ್ಯಾಂಡ್ ಬುಕ್ಕೊ ಚುಕೊಟ್ಕಾ (ರಷ್ಯಾ). ಭವಿಷ್ಯೊಡು ಪರಿಸರ ಬುಕ್ಕೊ ನೈಸರ್ಗಿಕ ಸಂಪನ್ಮೂಲೊಲೆನ ಸುಸ್ಥಿರ ನಿರ್ವಹಣೆನ್, ಅಂಚನೆ ಸಾಮಿ ಜೀವನೋಪಾಯೊಲೆನ್ ಬೆಂಬಲಿಸವುನ ಉದ್ದೇಶೊಡು ಸಾಮಿ ಕೌನ್ಸಿಲ್ ಆರ್ಕ್ಟಿಕ್ ಬುಕ್ಕೊ ಪರಿಸರ ಸಮಸ್ಯೆಲೆಡ್ ತೊಡಗಿಸಿಕೊಂಡಿತ್ತುಂಡು. ಆರೋಗ್ಯವಂತ ಬುಕ್ಕೊ ಉತ್ಪಾದಕ ಪರಿಸರ ವ್ಯವಸ್ಥೆಲು ಸಾಮಿ ಸಂಸ್ಕೃತಿ ಬುಕ್ಕೊ ಗುರುತುಗು ಪೂರ್ವಾಪೇಕ್ಷೆಲು ಪಂದ್ ಅಕುಲು ಪನ್ಪೆರ್.

 ಸಂಸ್ಥೆ 
ಸಾಮಿ ಸಭೆ ಸಾಮಿ ಕೌನ್ಸಿಲ್ ದ ಮಾಮಲ್ಲ ಅಂಗ. ಉಂದೆಟ್ 72 ಪ್ರತಿನಿಧಿಲು ಉಲ್ಲೆರ್, ಅಕುಲು ಮಾತ ಫಿನ್ಲ್ಯಾಂಡ್, ನಾರ್ವೆ, ಸ್ವೀಡನ್ ಬುಕ್ಕೊ ರಷ್ಯಾದ ಒಂಜಿ ಸದಸ್ಯ ರಾಷ್ಟ್ರೊಲೆನ್ ಪ್ರತಿನಿಧಿಸವುಂಡು. ಈ ಸಮ್ಮೇಳನ ಪ್ರತಿ ನಾಲ್ ವರ್ಷೊಗು ಒಂಜಿ ಸರ್ತಿ ನಡಪುಂಡು ಬುಕ್ಕೊ ಕೆಲವು ಕೆಲಸೊಲು ಸಾಮಿ ಕೌನ್ಸಿಲ್ ದ ದುಂಬುದ ಅವಧಿದ ವ್ಯವಹಾರ ವರದಿ ಬುಕ್ಕೊ ಲೆಕ್ಕೊನು ನಿಘಂಟ್ ಮಲ್ಪುನವು, ಅಂಚನೆ ಪೊಸ ಸಮಸ್ಯೆಲೆಗ್ ನಿರ್ಣಯೊಲೆನ್ ಪ್ರಕ್ರಿಯೆ ಮಲ್ಪುನವು ಬುಕ್ಕೊ ಸಾಮಿ ಕೌನ್ಸಿಲ್ ಗ್ ಪೊಸ ಘೋಷಣೆ ಮಲ್ಪುನವು. ೧೯೫೩ಡ್ ಸ್ವೀಡನ್ ದ ಜೋಕ್ಮೊಕ್ ಡ್ ನಡತಿನ ಸುರುತ ಸಾಮಿ ಸಮ್ಮೇಳನೊಡು, ಸಾಮಿ ಕೌನ್ಸಿಲ್ ಸ್ಥಾಪನೆಗ್ ತಯಾರಾಪುನ ಒಂಜಿ ಕಾರ್ಯಕಾರಿ ಸಮಿತಿನ್ ನೇಮಕ ಮಲ್ತೆರ್. ಈ ಸ್ಥಾಪನೆನ್ ೧೯೫೬ಡ್ ಕರಸ್ಜೋಕಾಡ್ ನಡತಿನ ರಡ್ಡನೆ ಸಮ್ಮೇಳನೊಡು ಸ್ಥಾಪನೆ ಮಲ್ತೆರ್. ಸಾಮಿ ಸಮ್ಮೇಳನೊಲೆಡ್ ಮಲ್ಪುನ ಬೇತೆ ನಿರ್ಧಾರೊಲು ಸಾಮಿ ಧ್ವಜ, "ಸಾಮಿ ಸೋಗ ಲಾವ್ಲಾ" ಸಾಮಿ ಗೀತೆ, ಬುಕ್ಕೊ ಸಾಮಿ ರಾಷ್ಟ್ರೀಯ ದಿನೊಕುಲು ಅದುಂಡು .

ಸಾಮಿ ಕೌನ್ಸಿಲ್‌ಡ್  ಸದಸ್ಯ ಸಂಘಟನೆಲೆದ ೧೫ ಸದಸ್ಯೆರೆನ್ ಸೇರ್ದುಲ್ಲೆರ್. ಸದಸ್ಯೆರೆನ್ ಸಾಮಿ ವಿಧಾನಸಭೆ ನೇಮಕ ಮಲ್ಪುಂಡು. ಸಾಮಿ ಕೌನ್ಸಿಲ್ ಸಾಮಾನ್ಯವಾದ್ ವರ್ಷೊಗು ರಡ್ಡ್ ಸರ್ತಿ ಸಭೆ ಮಲ್ಪುಂಡು ಬುಕ್ಕೊ ರಡ್ಡ್ ವರ್ಷೊಗು ಆಯ್ಕೆ ಆಯಿನ ಅಧ್ಯಕ್ಷೆರ್ ಅಧ್ಯಕ್ಷೆರಾದ್ ಉಪ್ಪುವೆರ್. ಸಾಮಿ ಜನಕುಲೆನ ಸ್ಥಾನಮಾನ ಬುಕ್ಕೊ ಸಂಘಟನೆಗ್ ಸಾಮಿ ಕೌನ್ಸಿಲ್ ಬುಕ್ಕೊ ಸಮ್ಮೇಳನೊದ ಬೇಲೆ ಮಹತ್ವೊದವು ಬುಕ್ಕೊ ಸಾಮಿ ಸಮಾಜೊದ ಒಳಗೆ ಸಂವಹನ ಬುಕ್ಕೊ ಸಹಕಾರೊಗು ಒಂಜಿ ಪ್ರಮುಖ ವೇದಿಕೆನ್ ಲಾ ಒದಗಾವುಂಡು. ಅಂತರರಾಷ್ಟ್ರೀಯ ವೇದಿಕೆಲೆಡ್ ಸಾಮಿ ಕೌನ್ಸಿಲ್ ಗ್ ಒಂಜಿ ಸ್ಥಾನ ಉಂಡು.

ಕಾರ್ಯಕಾರಿ ಮಂಡಳಿನ್  ಅಧ್ಯಕ್ಷರ್ ಬುಕ್ಕೊ ಪ್ರತಿ ದೇಶದ ಒರಿ ಉಪಾಧ್ಯಕ್ಷರ್ ರಚನೆ ಮಲ್ಪುವೆರ್. ಅಕುಲೆನ ಕೆಲಸ ಪಂಡ ಸಂಸ್ಥೆನ್ ನಡಪಾವುನು ಬುಕ್ಕೊ ಸಾಮಿ ಕೌನ್ಸಿಲ್ ಕೊರ್ಪುನ ಕಾರ್ಯ ಕಜ್ಜೊಲೆನ್ ಮಲ್ಪುನು. ಸಾಂಸ್ಕೃತಿಕ ಸಮಿತಿಡ್ ೫ ಸದಸ್ಯರನ್ನು ಉಪ್ಪುವೆರ್, ಅವೆಟ್ ನಾಲ್ ಜನೊ ಸಾಮಿ ಕಲೆ ಬುಕ್ಕೊ ಸಂಸ್ಕೃತಿ ಸಂಸ್ಥೆಲೆಡ್ದ್ ಬುಕ್ಕೊ ಒರಿ ಸಾಮಿ ಕೌನ್ಸಿಲ್‌‌‌ಡ್ಡ್ ಪ್ರಸ್ತಾವನೆ ಪಡೆಯಿನಾರ್. ಸದಸ್ಯರ್ ಕಲೆ ಬುಕ್ಕೊ ಸಂಸ್ಕೃತಿ ಶಾಖೆಲೆನ ವ್ಯಾಪಕವಾಯಿನ ಪ್ರಾತಿನಿಧ್ಯ ಕೊರೊಡಾಪುಂಡು. ಅಕುಲೆನ ಕಾರ್ಯದ ಉದ್ದೇಶ ಪಂಡ ಸಮಗ್ರ ಸಾಮಿ ಸಾಂಸ್ಕೃತಿಕ ರಾಜಕೀಯೊಗು  ಉಮೇದ್ ಕೊರ್ಪುನ ಬುಕ್ಕೊ ಸಾಮಿ ಸಮಾಜ ಬುಕ್ಕೊ ಸಂಸ್ಕೃತಿ ಉಪಕ್ರಮೊಕುಲೆನ ಸಂರಕ್ಷಣೆ ಮಲ್ಪುನು . ಸಾಮಿ ಕೌನ್ಸಿಲ್ ಸಾಂಪ್ರದಾಯಿಕ ಬುಕ್ಕೊ ಆಧುನಿಕ ಸಾಮಿ ಸಂಸ್ಕೃತಿನ್ ಬಲ ಮಲ್ಪುನ ಕೆಲಸ ಮಲ್ಪುಂಡು, ವಿಶೇಷವಾದ್ ನಾರ್ಡಿಕ್ ಕೌನ್ಸಿಲ್ ಆಫ್ ಮಿನಿಸ್ಟರ್ಸ್ಡ್‌ಡ್ಡ  ಧನಸಹಾಯ ಪಡೆದ ಪಣವುದ ಯೋಜನೆಯನ್ನು ಒದಗಿಸದ್  ಈ ಯೋಜನೆದ ಜವಾಬ್ದಾರಿನ್ ಸಂಸ್ಕೃತಿ ಸಮಿತಿ ವಹಿಸಾವುಂಡು.

ಆಡಳಿತ ಸಮಿ ಕೌನ್ಸಿಲ್ ನೇಮಕ ಮಲ್ತಿನ ಪ್ರಧಾನ ಕಾರ್ಯದರ್ಶಿ ಮುಖ್ಯಸ್ಥೆರಾದ್ ಒಂಜಿ ಕಾರ್ಯದರ್ಶಿನ್  , ಬುಕ್ಕೊ ಈ ತಿರ್ತ್‌ದ  ಘಟಕೊಲೆನ್ ಹೊಂದ್‌ದ್ ಉಂಡು
 ಸಾಂಸ್ಕೃತಿಕ ಘಟಕ 
 ಮಾನವ ಹಕ್ಕುಲೆನ ಘಟಕ 
 ಆರ್ಕ್ಟಿಕ್ ಬುಕ್ಕೊ ಪರಿಸರ ಘಟಕ 
 ಇಯು ಘಟಕ

 ಸಾಮಿ ಸಮ್ಮೇಳನೊಲು 
೧೯೫೩ಡ್ ಸ್ಥಾಪನೆ ಆಯಿ ಬುಕ್ಕೊ, ೨೧ ಸಾಮಿ ಸಮ್ಮೇಳನೊಲು ನಡತ್ಂಡ್, ಬುಕ್ಕೊ ಪ್ರತಿಯೊಂಜಿ ಸಮ್ಮೇಳನೊಗು ಸಾಮಿ ಕೌನ್ಸಿಲ್ ಗ್ ಒಂಜಿ ಪೊಸ ಘೋಷಣೆನ್ ಮಲ್ತೆರ್. ಸಮ್ಮೇಳನೊಲೆನ ವರ್ಷ ಬುಕ್ಕೊ ಜಾಗೆ

 ಸದಸ್ಯ ಸಂಘಟನೆಲು 
ಸದಸ್ಯ ಸಂಘಟನೆ ಆಯೆರೆ, ಸಂಘಟನೆ ಸಾಮಿ ಕೌನ್ಸಿಲ್ ನ ಅಸ್ತಿತ್ವದ ಉದ್ದೇಶೊಗು ಸೇರೊಡು. 2020 ಡ್ದ್ ಇತ್ತೆ ಮುಟ್ಟ, ೯ ಸಂಸ್ಥೆಲು ಸಾಮಿ ಕೌನ್ಸಿಲ್ ದ  ಸದಸ್ಯೆರ್:ಆತೆರ್

 ಸ್ವೀಡನ್ ದೇಶದ ಹಿಮಸಾರಂಗದ ಹೆಲ್ಡರ್ಸ್ ಅಸೋಸಿಯೇಷನ್ [sv] (BEO)
 ಕೋಲ ಸಾಮಿ ಸಂಘ (ಎ.ಕೆ.ಎಸ್.)
 ಮುರ್ಮಾನ್ಸ್ಕ್ ಒಬ್ಲಾಸ್ಟ್ ಡ್ ಸಾಮಿಲೆನ ಸಂಘ (ಒಒಎಸ್ಎಂಒ)
 ಸಾಮಿ ರೆನ್ಡೀರ್ ಹರ್ಡರ್ಸ್ ಅಸೋಸಿಯೇಷನ್ ಆಫ್ ನಾರ್ವೆ [ನಂ] (ಎನ್ಬಿಎಲ್)
 ನಾರ್ವೆಜಿಯನ್ ಸಾಮಿ ಅಸೋಸಿಯೇಷನ್ (ಎನ್ಎಸ್ಆರ್)
 ರಾಷ್ಟ್ರೀಯ ಸಂಘ ಅದೇ Ätnam [sv] (RSÄ)
 ಜನರ ಸಾಮಿ ಒಕ್ಕೂಟ (ಎಸ್ ಎಫ್ ಎಫ್)
 ಸ್ವೀಡಿಷ್ ಸಾಮಿ ಜನಕುಲೆನ ರಾಷ್ಟ್ರೀಯ ಒಕ್ಕೂಟ [sv] (SSR)
 ಸಾಮಿ ಕೇಂದ್ರ ಸಂಘ [se] (SSG)

 ಬಹುಮಾನೊಲು ಬುಕ್ಕೊ ಪ್ರಶಸ್ತಿಲು 
ಸಾಮಿ ಜನಕುಲೆನ ಒಗ್ಗಟ್ಟು ಬುಕ್ಕೊ ಪಾಲುದಾರಿಕೆನ್ ಬಲಮಲ್ಪೆರೆ ಬುಕ್ಕೊ ಸಾಮಿ ಜನಕುಲೆನ ಸಂಪ್ರದಾಯೊಲೆನ್, ಜೀವನೋಪಾಯೊಲೆನ್, ಮನಸ್ಥಿತಿಲೆನ್, ಬಾಸೆಲೆನ್ ಬುಕ್ಕೊ ಬೇತೆ ಅಭೌತಿಕ ಸಂಪ್ರದಾಯೊಲೆನ್ ರಕ್ಷಣೆ ಮಲ್ಪೆರೆ ಸಹಾಯ ಮಲ್ಪುನ ಒರಿ ವ್ಯಕ್ತಿ, ಸಂಸ್ಥೆ, ಸಂಘ ಅತ್ತಂದೆ ಸಂಸ್ಥೆಗ್ ಸಾಮಿ ಕೌನ್ಸಿಲ್ ನ ಗೌರವ ಪ್ರಶಸ್ತಿನ್ ಕೊರ್ಪೆರ್. ಬೇತೆಕ್ಲೆನ ನಡುಟು, ಈ ಪ್ರಶಸ್ತಿನ್ ಐಲೋಹಾಸ್, ಒಲೆ ಹೆನ್ರಿಕ್ ಮಗ್ಗಾ ಬುಕ್ಕೊ ಮಾರಿ ಬೊಯಿನ್ ಗ್ ಕೊರ್ತೆರ್.  ಸಾಮಿ ಕೌನ್ಸಿಲ್ ಸಾಹಿತ್ಯ ಪ್ರಶಸ್ತಿ  ನ್ ಪ್ರತಿ ರಡ್ಡ್ ವರ್ಸೊಗು ಒರ ಕೊರ್ಪೆರ್ ಬುಕ್ಕೊ ಉಂದು ಒಂಜೇ ರೀತಿದ ಪ್ರಶಸ್ತಿ. ಸಾಮಿ ಬರವುದಕುಲೆನ್ ಗುರುತಿಸಾದ್ ಅಕ್ಲೆನ ಪುಸ್ತಕ ಬಿಡುಗಡೆಲೆನ್ ಗಮನ ಸೆರವುನ ಮೂಲಕ ಸಾಮಿ ಸಾಹಿತ್ಯದ ಸೃಷ್ಟಿಗ್ ಸ್ಫೂರ್ತಿ ಕೊರ್ಪುನವು ಈ ಬಹುಮಾನೊದ ಉದ್ದೇಶ. ಈ ಬಹುಮಾನೊನು ಸಾಮಿ ಬಾಸೆ ಮುಖ್ಯ ಬಾಸೆ ಆಯಿನ ಪುಸ್ತಕೊಲೆಗ್ ಕೊರ್ಪೆರ್, ಬುಕ್ಕೊ ಕೆಲವೊಂಜಿ ಸರ್ತಿ ಅಲ್ಪಸಂಖ್ಯಾತ ಸಾಮಿ ಬಾಸೆಲೆಗ್ ಅನುವಾದ ಆಯಿನ ಪುಸ್ತಕೊಲೆಗ್ ಲಾ ಕೊರ್ಪೆರ್. ಬೇತೆಕ್ಲೆನ ನಡುಟು, ಇರೈಡಾ ವಿನೋಗ್ರಾಡೋವಾ, ಸ್ಟಿಗ್ ಗೆಲೋಕ್, ಬುಕ್ಕೊ ಸಿರಿ ಬ್ರೊಚ್ ಜೋಹಾನ್ಸೆನ್ ಗ್ ಉಂದು ಪ್ರಶಸ್ತಿನ್ ಕೊರ್ತೆರ್.

 ನಾರ್ವೆದ ಸಾಮಿ ಪಾರ್ಲಿಮೆಂಟ್
 ಫಿನ್ಲ್ಯಾಂಡ್ ದ ಸಾಮಿ ಸಂಸತ್
 ಸ್ವೀಡನ್ ದ ಸಾಮಿ ಪಾರ್ಲಿಮೆಂಟ್
 ಆರ್ಕ್ಟಿಕ್ ಸಹಕಾರ ಬುಕ್ಕೊ ರಾಜಕೀಯ
 ಆರ್ಕ್ಟಿಕ್ ಡ್ ಹವಾಮಾನ ಬದಲಾವಣೆ

 ಉಲ್ಲೇಕೊಲು 

 ಬಾಹ್ಯ ಕೊಂಡಿಲು 

ವರ್ಗೊ:ನಾರ್ವೆ